Ombuaren itzala

Ombuaren itzala film biografikoa da, Patxi Biskert zuzendariarena, 2024an plazaratua. Pello Mari Otaño (Zizurkil, Gipuzkoa, 1857 - Rosario, Argentina, 1910) bertsolariaren bizitzako azken 20 urtea azaltzen du Patxi Biskertek. 2024ko azaroaren 30ean Zizurkilgo elizan aurrestrenatu ondoren, herriz herri hainbat emanaldi egin zituen. Zinemagintzan batere ohikoa ez den proiektu bat zen hau, finantziazioa lortzeko auzolan bat bultzatu baitzen: udalak, kultur-elkarteak, Ikastolen federakuntza, eta hezkuntza publikoko sarea inplikaturik ekoizpenean. Eta, aldi berean, proiektuari herri-atxikimendu zabala lortzeko asmoarekin. Amaia Ereñaga: «Patxi Bisquerten ‘Ombuaren itzala’ dokumentala herriz herri aurkezten ari da», Naiz.

Filma SSIFF73 Zinemaldian aurkeztu zen. 

 Historia 
Biskertek proiektua aurkeztu zuen Zumalakarregi museoan 2021ean ere. Ormaiztegiko museoak hasieratik babestu zuen proiektua. Gainera, museoak lantzen duen testuinguru historiko eta politikoaren isla da Otañoren pertsonaia. 

 Argumentua 
Ombu Argentina eta Uruguaiko Panpan jatorria duen landarea da. Guaranieraz bere izenak "itzal" esan nahi du eta bertako folklorean sarritan aipatua da.

Otaño, euskal kulturaren ikonoa izatez gain, irakaslea, ferratzailea, kontu zaina, tabernaria, eta politika mailan foruzalea zen. Foruen desagertzearekin egoera politikoa aldatu zen Otañoren bizitzan eragin handia izanik. Filma 1889tik 1910era arte dago girotuta, Otañoren urte emankorrenak izan baitziren.  Urte horiek Otañok bere familiarekin Argentinan eman zituen.

Otañoren itzalak elkartzen ditu berriro bi lurraldeak. Horrela, bidaide ditugu bertso-munduko jendea, ikastolarena, zenbait kultur-elkarterena... Argentinan ere, hor dugu FEVA, Euskal Etxeen Federakuntza...https://pellomariotañoauzolana.eus/wp-content/uploads/2020/10/ombuaren-itzala-triptikoa.pdf

 Erreferentziak 

 Kanpo estekak 
 Filmaren webgune ofiziala.
 Filmaren aurkezpena Youtuben.
 Filma PR1MERAN ikusgai. 
Kategoria:Patxi Biskertek zuzendutako filmak
Kategoria:Euskarazko filmak
Kategoria:2024ko filmak
Kategoria:Euskal Herriko film dokumentalak
Kategoria:Pello Mari Otaño